IMA ಬಹುಕೋಟಿ ವಂಚನೆ ಪ್ರಕರಣ : ವಂಚನೆಗೆ ಒಳಗಾದವರಿಗೆ ಬಹುಮುಖ್ಯ ಮಾಹಿತಿ ಬೆಂಗಳೂರು : ಐಎಂಎ ಹಾಗೂ ಇತರೆ ಕಂಪನಿಗಳಿಂಗ ವಂಚನೆಗೆ ಒಳಗಾಗಿರುವಂತ ಜನರು, ಕ್ಲೇಮು ಅರ್ಜಿಯನ್ನು ಸಲ್ಲಿಸಲು ಆರಂಭಿಸಿದೆ. ದಿನಾಂಕ 25112020ರಿಂದ ಅರ್ಜಿ ಸಲ್ಲಿಕೆ ಆರಂಭವಾಗಲಿದ್ದು, ದಿನಾಂಕ 24122020 ಅರ್ಜಿ ಸಲ್ಲಿಕೆ ಕೊನೆಯ ದಿನಾಂಕವಾಗಿದೆ. ಈ ಕುರಿತಂತೆ ವಿಶೇಷಾಧಿಕಾರಿ ಮತ್ತು ಸಕ್ಷಮ ಪ್ರಾಧಿಕಾರಿಯಾದಂತ ಹರ್ಷಗುಪ್ತಾ ಪತ್ರಿಕಾ ಪ್ರಕಟಣೆ ಹೊರಡಿಸಿದ್ದು, ಐಎಂಎ ಹಾಗೂ ಇತರೆ ಕಂಪನಿ ವಂಚನೆ ಪ್ರಕರಣಗಳಲ್ಲಿ ಹಣ ಕಳೆದುಕೊಂಡವರು ಕ್ಲೇಮು ಅರ್ಜಿಗಳ ಸ್ವೀಕೃತಿಯು ದಿನಾಂಕ 25112020ರಿಂದ ಪ್ರಾರಂಭವಾಗಲಿದ್ದು, ಕ್ಲೇಮು ಅರ್ಜಿಗಳನ್ನು ಸ್ವೀಕರಿಸಲು ಪ್ರಾರಂಭಿಸಿದ ದಿನಾಂಕದಿಂದ ಒಂದು ತಿಂಗಳಲ್ಲಿ ಅಂದರೆ ದಿನಾಂಕ 24122020ರೊಳಗಾಗಿ ಸಲ್ಲಿಸಬಹುದಾಗಿರುತ್ತದೆ. ತದ ನಂತ್ರ ಯಾವುದೇ ಕ್ಲೇಮು ಅರ್ಜಿಗಳನ್ನು ಸ್ವೀಕರಿಸುವುದಿಲ್ಲ ಎಂಬುದಾಗಿ ತಿಳಿಸಿದ್ದಾರೆ. ಇನ್ನೂ ಐಎಂಎ ಠೇವಣಿದಾರರು ಯಾವುದೇ ಬೆಂಗಳೂರು1, ಇಲ್ಲವೇ ಕರ್ನಾಟಕ1, ಅಟಲ್ ಜೀ ಜನಸ್ನೇಹಿ ಕೇಂದ್ರದಲ್ಲಿರುವ ಆಪರೇಟರ್ ಗಳ ಸಹಾಯದಿಂದ ಆನ್ ಲೈನ್ ಮುಖಾಂತರ ಕ್ಲೇಮು ಅರ್ಜಿಗಳನ್ನು ಸಲ್ಲಿಸಬಹುದಾಗಿರುತ್ತದೆ. ಅಲ್ಲದೇ ಎಲ್ಲಿಯಾದರೂ ತಮ್ಮದೇ ಆದ ಆನ್ ಲೈನ್ ಮುಖಾಂತರ ಅರ್ಜಿಗಳನ್ನು ಸಲ್ಲಿಸಬಹುದಾಗಿರುತ್ತದೆ. ಠೇವಣಿದಾರರು ಆನ್ ಲೈನ್ ಅರ್ಜಿಗಳನ್ನು ಆಧಾರ್ ಮೂಲಕ ಅಥವಾ ತನ್ನ ಬ್ಯಾಂಕ್ ಖಾತೆಯಿಂದ ಸಕ್ಷಮ ಪ್ರಾಧಿಕಾರದ ಬ್ಯಾಂಕ್ ಖಾತೆಗೆ ರೂ.1 ನ್ನು ವರ್ಗಾಯಿಸಿದ ಯುಟಿಆರ್ ಸಂಖ್ಯೆ ಮೂಲಕ ಅರ್ಜಿದಾರರು ಸಲ್ಲಿಸಬಹುದು. ಸಕ್ಷಮ ಪ್ರಾಧಿಕಾರದ ಬ್ಯಾಂಕ್ ಖಾತೆ ಸಂಖ್ಯೆ 6442116442 ಮತ್ತು ಐಎಫ್ಎಸ್ ಸಿ ಸಂಕೇತ HDFC0001748 ಆಗಿರುತ್ತದೆ. ಐಎಂಎ ವಹಿವಾಟಿಗೆ ಬಳಸಿದ ಠೇವಣಿದಾರರ ಬ್ಯಾಂಕ್ ಖಾತೆಯು ಚಾಲನೆಯಲ್ಲಿದ್ದ ಐಎಂಎ ಯೋಜನೆಗಳಿಗೆ ಸಂಬಂಧಿಸಿದ ದಾಖಲೆಗಳಾದ ಬಾಂಡ್ ಪ್ರಮಾಣಪತ್ರ, ಷೇರು ಪ್ರಮಾಣ ಪತ್ರ ಇತ್ಯಾದಿಗಳನ್ನು ಸಲ್ಲಿಸಬೇಕಾಗಿರುವುದಿಲ್ಲ. ಇಲ್ಲದಿದ್ದಲ್ಲಿ ದಾಖಲೆಗಳನ್ನು ಸಲ್ಲಿಸಬೇಕಾಗಿರುತ್ತದೆ. ಠೇವಣಿದಾರರು ಸಲ್ಲಿಸಿದ ಹೂಡಿಕೆ ವಿವರಗಳು ಐಎಂಎ ನಿರ್ವಹಿಸುತ್ತಿದ್ದ ದತ್ತಾಂಶದೊಂದಿಗೆ ಹೊಂದಾಣಿಕೆಯಾದಲ್ಲಿ, ಠೇವಣಿದಾರರು ಯಾವುದೇ ಹೂಡಿಕೆ ರಸೀದಿಗಳನ್ನು ಸಲ್ಲಿಸಬೇಕಾಗಿರುವುದಿಲ್ಲ. ಇಲ್ಲದಿದ್ದಲ್ಲಿ ಹೂಡಿಕೆ ರಸೀದಿಗಳನ್ನು ಸಲ್ಲಿಸಬೇಕಾಗಿರುತ್ತದೆ. ಆನ್ ಲೈನ್ ಅರ್ಜಿದಾರರು ಮೇಲ್ಕಂಡಂತೆ ವಿವರಿಸಿರುವ ದಾಖಲೆಗಳನ್ನು ಸಲ್ಲಿಸಿದ್ದಲ್ಲಿ, ಸಂಬಂಧಿಸಿದ ಕಾರ್ಯವ್ಯಾಪ್ತಿಯ ತಹಶೀಲ್ದಾರರಿಂದ ಕ್ಲೇಮು ಅರ್ಜಿಗಳನ್ನು ಸ್ವೀಕರಿಸುವ ಕೊನೆಯ ದಿನಾಂಕದಿಂದ 60 ದಿನಗಳ ಒಳಗಾಗಿ ಅಂದರೆ ದಿನಾಂಕ 24022021ರ ಒಳಗಾಗಿ ಇದೃಢೀಕರಿಸುವುದು ಅಗತ್ಯವಾಗಿರುತ್ತದೆ.